འཛམ་གླིང་མཉམ་འབྲེལ་རྒྱལ་ཚོགས་ཀྱི་མི་འབོར་འཕེལ་འགྲིབ་ཀྱི་ཚོད་དཔག་གཞི་གྲངས་འདི་དང་མཉམ་དུ་བསམ་གཞིག་གཏོང་དགོས་ས་ཞིག་ནི།རང་རེའི་གངས་ཅན་པ་བོད་ཀྱི་མི་འབོར་དེ་འབྱུང་འགྱུར་གྱི་དུས་ཡུན་ནང་འཕེལ་རྒྱུ་རེད་དམ་འགྲིབ་རྒྱུ་རེད།འདས་པའི་དུས་རབས་འགའི་བོད་ཀྱི་མི་འབོར་འཕེལ་འགྲིབ་ཀྱི་གནས་སྟངས་ལ་གཞིགས་ན།བོད་ཀྱི་མི་འབོར་འཕར་མེད་པ་མ་ཟད།ད་དུང་མར་ཆག་གིན་ཡོད།དེ་ལ་སྤྱི་ཚོགས་དང་།རིག་གནས།དུས་ཟིང་སོགས་ཀྱི་རྐྱེན་ཡོད་པ་བདེན་མོད།དེང་གི་ཚན་རིག་དར་རྒྱས་ཆེ་ཞིང་།ལྷག་པར་དུ་གསོ་རིགས་ཤིན་ཏུ་ནས་དར་རྒྱས་ཆེ་བའི་དུས་རབས་འདིར།བོད་ཀྱི་མི་གྲངས་ད་དུང་ཡང་འཕར་མི་ཐུབ་པའི་རྒྱུ་རྐྱེན་དེ་གང་ལ་ཐུག་ཡོད་དམ།